Studerende på Aarhus Universitet blokerede onsdag eftermiddag rektoratet på universitetet, men da politiet kom opgav de blokaden.

Annonce

De studerende opgav blokade af rektoratet onsdag eftermiddag, da ledelsen valgte at tilkalde Østjyllands Politi. Det skriver universitetetsavisen Omnibus.

Studenterbevægelsen »Et andet universitet« havde proklameret, at de ville lave blokade af ledergangene og rektoratet torsdag 16. april, men allerede onsdag eftermiddag forsøgte studerende at blokere rektoratet. To studerende fra »Et andet universitet« skaffede sig selv og 25-30 andre adgang til rektoratet.

Ledelsen tilkaldte politiet og efter en trussel om sigtelse for husfredskrænkelse opgav de studerende blokaden, skriver Omnibus.

I november 2014 blokerede studerende også rektoratet.

»Vi blokerer i protest mod fremdriftsreformen og dimensioneringensplanen, der er en del af regeringens forsøg på at omdanne universitetet til en fabrik, der uddanner arbejdere til det private erhvervsliv, frem for et sted for fri forskning, kreativ tænkning og frie faglige fællesskaber.«